Hankoniemi
Hankoniemi (švedski: Hangö udd) je poluotok na krajnjem jugu Finske u Baltičkom moru.

Geografija 
Hankoniemi je dug nekih 30 km a maksimalno širok nekih 10 km, udaljen nekih 100 km jugozapadno od glavnog grada države Helsinkija. Geološki on je krajnji zapadni dio morenskog grebena Salpausselkä. Na njegovom krajnjem jugu leži grad Hanko.

Historija 
Historija tog poluotoka usko je isprepletena s historijom pomorstva pa se Hankoniemi prvi put spominje krajem 13. vijeka. Zna se da je tokom 15. vijeka uski tjesnac Hauensuoli (između dva otoka) korišten kao luka, o čemu svjedoče rezbarije na stijenama koje su uklesali onovremeni mornari, čekajući povoljne vjetrove.

Kako Hankoniemi ima veliku stratešku važnost, tokom historije bio je poprište brojnih bitaka. Još od početka 17. vijeka na rtu se prikupljala carina, pa je podignuta i mala vojna utvrda. Šveđani su počeli graditi prave utvrde krajem 18. vijeku, na tri otoka pored Hanka. Početkom 20. vijeka Rusi su značajno dogradili utvrde kao dio sistema fortifikacija za odbranu Sankt Peterburga kojeg je počeo graditi još Petar Veliki.

Nakon Zimskog rata (1939–1940) Finska je morala predati Hankoniemi Sovjetskom Savezu da ga koristi kao vojnu bazu. Nakon Operacije Barbarossa Finci su napali bazu, pa se na otocima oko rta odvilo dosta krvavih bitaka. Finci su zauzeli Hanko početkom decembra 1941. pa su se evakuirani stanovnici mogli vratiti u grad Hanko.

Izvori 

Poluotoci u Finskoj
Poluotoci Baltičkog mora